钦定古今图书集成/明伦汇编/交谊典/第043卷 > 《酬陆长史倕》刘孝绰
## 钦定古今图书集成/明伦汇编/交谊典/第043卷 > 《酬陆长史倕》刘孝绰

“王粲始一别，犹且叹风云。况余屡之远，与子亟离群。
如何持此念，复为今日分。”分悲宛如昨，弦望殊挥霍。
行舟虽不见，行程犹可度。度君路应远，期寄新诗返。
相望且相思，劳朝复劳晚。薄暮阍人进，果得承芳信。
殷勤览妙书，留连披雅韵。《冽洲》财赋总，慈山行旅镇。
已切临睨情，遽动思归引。归欤不可即，前途方未极。
览讽欲谖诮。研寻还慨息，来喻勗雕金，比质非所任。
虚薄无时用，徘徊守故林。屏居青门外，结宇灞城阴。
竹庭已南映，池牖复东临。乔柯贯檐上，垂条拂户阴。
条开风暂入，叶合影还沈。帷屏溽早露，阶霤扰昏禽。
衡门谢车马，宾席简衣簪。虽愧阳陵曲，宁无流水琴。
萧条聊属和，寂寞少知音。平生竟何“托，怀抱共君深。
一朝四美废，方见百忧侵。曰余滥官守，因之溯庐久。
水接浅原阴，山带荆门右。从容少职事，疲病疏僚友。”
命驾独寻幽，淹《留宿庐阜》“庐阜擅高名，岧岧凌太清。
舒云类紫府，标霞同赤城。北上轮难进，东封马易惊。
未若兹山险，车骑息逢迎。山横路似绝，径侧树如倾。
蒙笼乍一启，磥硊无”暂平。倚岩忽回望，援萝遂上征。
乍观秦帝石，复憩周王城。交峰隐玉霤，对涧距金楹。
风传凤台琯，云渡洛滨笙。《紫书》时不至，丹炉且未成。
无因追羽翮，及尔宴蓬瀛。蓬瀛不可托，怅然反城郭。
时过马鸣院，偶憩鹿园阁。既异人世劳，聊比化城乐。
影塔图花树，经台总香药。月殿曜朱旛，风轮和宝铎。
园楦“即重岭，阶基仍巨壑。朝猿响甍栋，夜水声帷薄。
馀景骛登临，方宵尽谈谑。谈谑有名僧，慧义似传灯。
远师教逾阐。生公道复弘，小乘非汲引。法善招报能，
积迷顿已悟。为懽得未曾。为懽诚已往，坐卧犹怀想。
况复心所积，兹地多谐赏。惜哉无轻轴，更泛轮湖上。
可思不可见，离念空盈荡。贾生傅南国，平”子相东阿。
优游匡赞罢，纵横辞赋多。方才幸同贯，无令绝咏歌。
幽谷虽云阻，烦君计吏过。

出洲分去燕，向浦逐归鸿。兰芽隐陈叶，荻苗抽故丛。
忽忆园间柳，犹伤江际枫。吾生弃武骑，高视独辞雄。
既殚孝王产，兼倾卓氏僮。罢籍睢阳囿，陪谒建章宫。
纷余似凿枘，方圆殊未工。黑貂久自敝，黄金屡已空。
去辞追楚穆，还耕耦汉冯。巧拙良为异，出处嗟莫同。
若厌“兰台石，见访灞陵东。”